《忠谠凝岚》
明代·黄琏

亭亭宝盖紫云屯，域内群山此独尊。白鹭池高天作鉴，苍龙峡静帝为门。

读书台已称今古，遗俗人犹诵状元。八桂尚留风土记，忠言谠论至今存。

作者简介：黄琏，字仲湖。开建（今广东封开县）人。明神宗万历九年（一五八一）贡生，授训导，署临高，升兴化教授。转贵阳，修黔志，署州篆，创学宫。有《借壶轩诗》、《莆口编》、《麦新编》、《华阳洞稿》。清康熙《开建县志》卷八有传。